**TOP-5.1.2-15-SB1-2016-00004 számú „Mátészalka és térsége helyi foglalkoztatási paktuma”** **Projekt**

**IRÁNYÍTÓ CSOPORT ÉVES BESZÁMOLÓ**

**2018.**

A Nemzetgazdasági Minisztérium Regionális Fejlesztési Operatív Programok Irányító Hatósága a Terület és Településfejlesztési Operatív Program keretén belül TOP-5.1.2-15 kódszámú, Helyi foglalkoztatási együttműködések tárgyú felhívást tett közzé, melyre a Szabolcs 05. Önkormányzati Területfejlesztési Társulás **TOP-5.1.2-15-SB1-2016-00004** azonosító számon regisztrált, 2016. év augusztus hó 31. napon befogadott támogatási kérelmet nyújtott be „Mátészalka és térsége helyi foglalkoztatási paktuma” címmel.

A támogatási kérelem alapvető célja a foglalkoztatottsági szint növelése, a hátrányos helyzetű lakosság tartós munkaerőpiaci integrációja, a munkaerőhiány csökkentése, a hiányzó szakképzett munkaerő pótlása és a helyi partnerségek megerősítése.

A kérelmet Támogató a 2016.12.20-án kelt döntés értelmében támogatásban részesítette, amelyre 2017.01.31-én a felek Támogatási Szerződést kötöttek.

A paktumprojekt konzorciumban, a Szabolcs 05. Önkormányzati Területfejlesztési Társulás és a Szabolcs-Szatmár-Bereg Megyei Kormányhivatal együttműködésében valósul meg, összesen 350.000.000 Ft, azaz háromszázötvenmillió forint támogatásból.

Összefoglaló adatok a projektről

|  |  |
| --- | --- |
| A projekt azonosító száma | TOP-5.1.2-15-SB1-2016-00004 |
| Konzorciumi partnerek | Szabolcs 05. Önkormányzati Területfejlesztési Társulás  Szabolcs-Szatmár-Bereg Megyei Kormányhivatal |
| A projekt költségvetése | 350 000 000 Ft. |
| A finanszírozás forrása | Európai Szociális Alap és állami társfinanszírozás |
| A támogatás intenzitása | 100% |
| A támogatási szerződés hatályba lépése | 2017.01.31. |
| A megvalósítás időtartama | 2017. március 01. – 2021. február 28. |
| Pénzügyi zárás határideje | 2021. május 29. |

A projekt célja a komplex gazdaság- és foglalkoztatásfejlesztés a vállalkozói környezet és a versenyképesség javítása, valamint a hátrányos helyzetű lakosság tartós munkaerőpiaci integrációja a térségben. Mindezek a foglalkoztatottság bővülését és a kiegyensúlyozott munkaerőpiac megteremtését szolgálják.

A munkaerő-kereslet és kínálat összehangolásával, a vállalkozások munkaerő-igényére alapozott, célzott toborzás és kiválasztás eredményeképpen, hatékonyabb foglalkoztatás-ösztönzés valósul meg, melyet az újonnan alkalmazott munkavállalók foglalkoztatásához kapcsolódó átmeneti bér- és járuléktámogatási lehetőségek is támogatnak. Ennek eredményeképpen jelentősen megnövekedik a munkavállalói mobilitás és a hátrányos helyzetű, munkanélküli és inaktív emberek munkaerőpiacra történő visszatérésének esélye.

A térségben a foglalkoztatottság és a gazdasági fejlődés elősegítés hosszútávon is valósuljon meg (projekt megvalósítását követően is), az érintett felek tartós együttműködése által.

**Konkrét célok:**

A projekt keretében létrejövő foglalkoztatási paktumban résztvevő településeken a regisztrált munkanélküliek létszáma csökkenjen, a képzésbe bevont személyek piacképes végzettséget szerezzenek, a támogatás által munkatapasztalatot, illetve munkahelyet szerezzenek, vagy önfoglalkoztatók legyenek. Ugyanakkor a gazdasági szereplők megfelelő képzettséggel, tapasztalattal rendelkező munkavállalót kapjanak a gazdasági fejlődés érdekében.

Jelen projekt keretében megvalósítani kívánt célok összhangban vannak a Felhívásban rögzített célkitűzésekkel, valamint a térség településeinek, lakosságának, gazdasági szereplőinek alapvető céljaival.

A TOP 5.1.2-15 program munkaerő-piaci tevékenységeibe Mátészalka városban és 16 környező településen munkát vállalni szándékozó, hátrányos helyzetű álláskereső személyek és inaktívak kerülnek bevonásra. A programba vonás szempontjából hátrányos helyzetűnek minősülnek:

* + az alacsony iskolai végzettségű személyek,
  + 25 év alatti fiatalok vagy 30 év alatti pályakezdő álláskeresők, (gyakornoki programmal érintett kiemelt célcsoport)
  + 50 év felettiek,
  + GYED-ről, GYES-ről visszatérők, vagy legalább egy gyermeket egyedül nevelő felnőttek,
  + foglalkoztatást helyettesítő támogatásban részesülők,
  + tartós munkanélküliséggel veszélyeztetettek,
  + megváltozott munkaképességű személyek,
  + roma nemzetiséghez tartozó személyek.

A helyi szintű foglalkoztatási együttműködés (paktum) létrehozásával kapcsolatosan ***szándéknyilatkozat***tal jelezték részvételi szándékukat az érdeklődők, melyben megjelölték a szervezetük által vállalt szerepet a Paktum tevékenységében

A szándéknyilatkozatok beérkezését követően a helyi foglalkoztatási Paktum Együttműködési Megállapodásának aláírására került sor **2017. 06.22.-**én, melyben megfogalmazásra került, hogy aláírók kiemelten fontos feladatnak tartják a foglalkoztatás bővítését, így ezen együttműködéssel segítik a munkáltatók és munkavállalók alkalmazkodását a foglalkoztatáspolitikai, gazdasági és munkaerő-piaci változásokhoz. A partnerség legfontosabb célja a gazdasági és foglalkoztatási folyamatok pozitív irányú befolyásolása a helyi szereplők segítségével, a térség társadalmi, gazdasági fejlődésének támogatása a humánerőforrás fejlesztésével, valamint a munkavállalók elhelyezkedésének segítségével.

A Konzorcium tagjai, mint kedvezményezők és a velük együttműködő szervezetek (továbbiakban: Partnerek) az együttműködési megállapodás aláírásával Mátészalka és Térsége Helyi Foglalkoztatási Paktum elnevezéssel foglalkoztatási partnerséget hoztak létre, azzal a céllal, hogy:

* megismerjék a helyi foglalkoztatási nehézségeket, a munkaerő-hiány és a munkanélküliség okait;
* foglalkoztatást elősegítő programokat valósítsanak meg;
* összehangolják a térségi szereplők gazdasági és humánerőforrás-fejlesztési elképzeléseit és céljait, valamint megoldást keressenek a problémákra;
* összehangolják a pénzügyi forrásokat a foglalkoztatáspolitikai célok eredményes megvalósításának érdekében.

A Paktum által meghatározott cél a helyi gazdaságnak és munkaerő-piacnak fejlesztésében érdekelt felek támogatása és együttműködése által kialakított partneri hálózat működtetése, a helyi foglalkoztatási stratégia és rövidtávú akcióterv, valamint az ezekben megfogalmazott projektötletek megvalósítása, mellyel a partnerek a helyi foglalkoztatás bővítését kívánják elérni.

Az együttműködési megállapodást aláírók közül kerültek megválasztásra az Irányító Csoportba delegált képviselők.

Az Irányító Csoport a Foglalkoztatási Paktum irányító és döntéshozó szerve,

Az Irányító Csoportot a következő szerveztek tagjai alkotják:

* Szabolcs 05. Önkormányzati Területfejlesztési Társulás részéről a szervezet éppen aktuális elnöke az Irányító Csoport elnöke,
* Szabolcs-Szatmár-Bereg Megyei Kormányhivatal részéről a mindenkori kormánymegbízott az Irányító Csoport alelnöke,
* valamint Mátészalka Város Önkormányzatának mindenkori Alpolgármestere, az ICS teljes jogú tagja
* az Irányító Csoport munkájában megfigyelői-véleményezői jogkörrel vesz részt a Paktumiroda partnerségi koordinátora.

A Projekt indikátorai:

|  |  |  |  |  |  |
| --- | --- | --- | --- | --- | --- |
| **Monitoring mutató megnevezése** | **Cél**  **dátum** | **Célváltozás** | **Célösszváltozás** | **Cél kumulált** |  |
| A foglalkoztatási paktumok keretében álláshoz jutók közül a támogatás után hat hónappal állással rendelkezők száma | 2021.  02.28 | 32 | 32 | 32 | Foglalkoztatási megállapodás dokumentációja  Munkaszerződés |
| A foglalkoztatási paktumok keretében álláshoz jutók száma | 2021.  02.28 | 95 | 95 | 95 | Foglalkoztatási megállapodás dokumentációja Munkaszerződés |
| A foglalkoztatási paktumok keretében munkaerőpiaci programokban résztvevők száma | 2018.  12.31 | 118 | 118 | 118 | Munkaerőpiaci szolgáltatás igénybevételét igazoló hiteles dokumentum, hiteles dokumentumok alapján készített kimutatás, adatbázis |
| A foglalkoztatási paktumok keretében munkaerőpiaci programokban résztvevők száma | 2021.  02.28 | 115 | 233 | 233 | Munkaerőpiaci szolgáltatás igénybevételét igazoló hiteles dokumentum, hiteles dokumentumok alapján készített kimutatás, adatbázis |

Szakmai beszámoló benyújtására az alábbi időpontokban került sor.

|  |  |  |  |  |  |
| --- | --- | --- | --- | --- | --- |
| **Beszámoló sorszáma** | **Beszámoló típus** | **Mérföldkő időpontja** | **Benyújtási határidő** | **Beszámoló állapota** | **Beküldés dátuma** |
| 3 / 3 | Szakmai beszámoló | 2018.01.31. | 2018.02.15 | Elutasítás,szerződésmódosítás kezdeményezésével | 2018.01.15 |
| 4 / 4 | Szakmai beszámoló | 2018.03.01. | 2018.03.16 | Elutasítás,szerződésmódosítás kezdeményezésével | 2018.08.27 |
| 5 / 5 | Szakmai beszámoló | 2018.03.31. | 2018.04.15 | Hiánypótlás alatt | 2019.02.21 |
| 6 / 6 | Szakmai beszámoló | 2018.04.15. | 2018.04.30 | Rögzítés alatt |  |
| 7 / 7 | Szakmai beszámoló | 2018.05.15. | 2018.05.30 | Hiánypótlás beküldve | 2018.08.27 |
| 8 / 8 | Szakmai beszámoló | 2018.11.15. | 2018.11.30 | Hiánypótlás alatt | 2018.11.30 |
| 9 / 9 | Szakmai beszámoló | 2018.12.31. | 2019.01.15 | Elfogadva | 2019.01.15 |

Az Irányító Csoport az alábbi időpontokban ülésezett.

|  |  |
| --- | --- |
| **ICS-ülés időpontja** | **Határozat témája** |
| 2018.03.28 | ICS-ügyrend elfogadása, 1 fő asztalos képzésben való részvételének támogatása |
| 2018.04.12 | 1 fő foglalkoztatásának támogatása |
| 2018.11.15 | 72 fő foglalkoztatásának támogatása, 4 fő képzésben való részvételének támogatása |
| 2018.12.05 | 13 fő foglalkoztatásának támogatása |
| 2018.12.19 | 39 fő foglalkoztatásának támogatása |

**Foglalkoztatási Fórum** megtartására 2018.12.18-án került sor.

A Fórum témája: Tájékoztató a támogatási formákról és az eddigi eredményekről.

Előadó: Kovács Zoltán Osztályvezető Úr, Mátészalka Járási Hivatal Foglalkoztatási Osztály

A projekt megkezdése óta a megvalósítók szoros együttműködésben, az előre lehatárolt szervezeti rendszerben és a nekik delegált feladatok alapján valósítják meg a projektet.

Mindezek eredményeképpen a foglalkoztatottsági viszonyok egyenlőtlenségéből származó különbségek csökkenhetnek, nőhetnek a versenyképességi mutatók, a foglalkozási paktum együttműködési jellege a későbbi, összehangolt cselekvések alapját is jelentheti. Az oktatásokkal, képzésekkel megvalósulhat a munkaerőpiac keresleti és kínálati oldalának egyensúlyi állapota.

A Paktum célja, hogy a foglalkoztatás és gazdaságfejlesztés keretében programszerű és integrált, valamennyi releváns gazdasági ágazatot felölelő, valós és fenntartható együttműködés valósuljon meg, mely rövid távon érzékelhető hatásai mellett, hosszú távon is hozzájárul Mátészalka és térsége gazdasági fejlődéséhez és a lakosság életszínvonalának növeléséhez.

A paktumiroda 2018 évben is folyamatosan tartotta a kapcsolatot a paktumszervezeti tagokkal, felmérte a foglalkoztatási és képzési igényeket. Előkészítette az Irányító Csoport üléseit, részt vett a lebonyolításában és az adminisztrációs feladatokat elvégezte.

Folyamatos az információgyűjtés a paktumterület foglalkoztatási helyzetéről. A képzési igények fogadása, kapcsolattartás emailben, telefonon és személyesen a paktum egész időtartama alatt is folyamatosan zajlik.